NASA: rejtélyes mozgást észleltünk a Neptunusznál
A Neptunusz két holdja nem úgy mozog, ahogyan azt az asztrofizikusok várnák, derítette ki egy új kutatás.
A szóban forgó két égitest a Naiad és a Thalassa, mindkettõ 100 kilométer átmérõjû. Keringési pályájuk síkja egymáshoz képest 5 fokos eltérésû – a nagybolygóhoz közelebbi hold, a Naiad keringési idejének felét a Thalassa felett, másik felét a társhold alatt tölti, ez a cikkcakkos pályamintázat pedig ismétlõdik. Ilyenfajta mozgást még sosem figyeltek meg az amerikai ûrkutatási hivatal dolgozói.

„Erre az ismétlõdõ mintázatra rezonanciaként hivatkozunk" – mondta Marina Brozovic fizikus, a NASA sugárhajtású laboratóriumának munkatársa, aki szerint a különbözõ égitestek számos módon „táncolhatnak" a bolygók körül, ilyen kozmikus „lötyögést" azonban idáig nem figyeltek meg.

A két hold pályája mindössze 1850 kilométeres távolságra van egymástól, koreográfiájuknak köszönhetõen mégsem ütköznek. A Naiad 7, a Thalassa 7,5 óra alatt kerüli meg a Neptunuszt.

Ha a Thalassa felszínén tartózkodnánk, és onnan követnénk figyelemmel a Naiad mozgását, azt látnánk, hogy a belsõ hold cikkcakkos mozgásának mintázata minden alkalommal ismétlõdik, ha a Naiad négy körrel a Thalassa elõtt jár. A kutatók szerint ez a manõverezés az, ami stabilan tartja a keringési pályákat.

A kutatócsoport a Voyager-2 ûrszonda, a földi teleszkópok, valamint a Hubble 1981 és 2016 között gyûjtött adatait tanulmányozta. A Neptunusz körül összesen 14 hold kering. A Naiad és a Thalassa valószínûleg a Triton hold befogása során keltett gravitációs zavar révén került a gázóriás közelébe. Az új adatok segítségével a Neptunusz holdjainak összetételét is sikerülhet feltárni.

Az eredményeket az Icarus címû folyóiratban közölték.
Hold NASA Neptunusz mozgás